FI Euroopan unionin virallinen lehti C 251/14

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 53 artiklan 2 kohdan toisen alakohdan mukainen vähäisen muutoksen hyväksymistä koskeva hakemus

(2017/C 251/07)

Euroopan komissio on hyväksynyt tämän komission delegoidun asetuksen (EU) N:o 664/2014 (1) 6 artiklan 2 kohdan kolmannessa alakohdassa tarkoitetun vähäisen muutoksen.

VÄHÄISEN MUUTOKSEN HYVÄKSYMISTÄ KOSKEVA HAKEMUS

Euroopan parlamentin ja neuvoston asetuksen (EU) N:o 1151/2012 (2) 53 artiklan 2 kohdan toisen alakohdan mukainen vähäisen muutoksen hyväksymistä koskeva hakemus

”PAN DE CRUZ DE CIUDAD REAL”

EU-nro: PGI-ES-2210-13.1.2017

SAN ( ) SMM ( X ) APT ( )

1. Hakijaryhmä ja oikeutettu etu

Osoite : Asociación Provincial de fabricantes y expendedores de Pan de Ciudad Real (”Pan de Ciudad Realin” valmistajien ja vähittäismyyjien alueellinen järjestö) (AFEXPAN CIUDAD REAL) Avda Rey Santo, 8–2o Planta 13005 Ciudad Real ESPAÑA Puh : +34 926600002, alanumero 5007 Sähköposti : igp@afexpan.es

2. Jäsenvaltio tai kolmas maa

Espanja

3. Eritelmän kohta, jota / kohdat, joita muutos koskee

— ☐ Tavaran kuvaus — ☐ Alkuperätodisteet — ☐ Tuotantomenetelmä — ☐ Yhteys maantieteelliseen alueeseen — ☒ Merkinnät — ☐ Muut (tarkentakaa)

4. Muutoksen/muutosten tyyppi

— ☐ Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, eikä julkaistuun yhtenäiseen asiakirjaan tarvitse tehdä muutoksia. — ☒ Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, mutta julkaistuun yhtenäiseen asiakirjaan on tehtävä muutos. — ☐ Rekisteröidyn SAN:n tai SMM:n, jota koskevaa yhtenäistä asiakirjaa (tai vastaavaa) ei ole julkaistu, tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti. — ☐ Rekisteröidyn APT:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan neljännen alakohdan mukaisesti.

5. Muutos/muutokset

Merkinnät

Kohdassa ”8) Merkinnät” seuraavat kohdat on poistettu eritelmästä:

”Yhdessä sen neljänneksistä on koodi, joka vastaa asianomaisen leipomon rekisteröintinumeroa, ja toisessa neljänneksessä on elintarvikekäyttöä ilmaiseva etiketti, joka sisältää SMM:n ”Pan de Cruz de Ciudad Real” tunnuskuvion, SMM:n eurooppalaisen tunnuskuvion, leipää koskevan yksittäisen valvontakoodin ja tarkastuslaitoksen tunnisteen.”

”Tarkastuslaitos valvoo leipien juoksevan numeroinnin käyttöönottoa.”

Aikaisempi teksti kohdassa Merkinnät

Kyseisellä maantieteellisellä merkinnällä suojatut leivät merkitään ja varustetaan etiketillä oikean tunnistuksen varmistamiseksi seuraavasti:

Yläpuoli merkitään kahdella syvällä kohtisuoralla leikkauksella, joka on ristinmuotoinen. Yhdessä sen neljänneksistä on koodi, joka vastaa asianomaisen leipomon rekisteröintinumeroa, ja toisessa neljänneksessä on elintarvikekäyttöä ilmaiseva etiketti, joka sisältää SMM:n ”Pan de Cruz de Ciudad Real” tunnuskuvion, SMM:n eurooppalaisen tunnuskuvion, leipää koskevan yksittäisen valvontakoodin ja tarkastuslaitoksen tunnisteen.

Alapuolella on SMM:n tunnus tai logo, joka koostuu pienistä kuoreen tehdyistä rei’istä.

Tarkastuslaitos valvoo leipien juoksevan numeroinnin käyttöönottoa.

SMM:llä ”Pan de Cruz de Ciudad Real” suojatut limput toimitetaan markkinoille merkittyinä ja etiketillä varustettuina sekä pakattuina, jos voimassa oleva lainsäädäntö niin vaatii.

Selitys:

Muutos johtuu siitä, leipään on vaikea merkitä leipomon rekisteröintinumeroa, yksittäistä valvontakoodia ja tarkastuslaitoksen tunnistetta, erityisesti pieniin leipiin, Libretaan ja Panecillo de cruziin. Tämä johtuu leipien pienestä koosta ja siitä, että on vaikeaa kiinnittää elintarvikekäyttöä ilmaiseva etiketti leipään, joka on juuri otettu uunista ja jonka lämpötila on 180–200 °C.

Kuluttajien on helpompi tunnistaa ”Pan de Cruz de Ciudad Real” kahdesta merkistä, jotka on sisällytetty muutosehdotukseen.

Tämä muutos on vähäinen, eikä se muuta itse tuotetta, joka pysyy samana ja jolla on samat ominaispiirteet. Muutos ei myöskään muuta maantieteellistä aluetta, yhteyttä maantieteellisen alueeseen tai nimeä eikä se lisää vähittäiskauppiaisiin kohdistuvia rajoituksia. Muutos on näin ollen 53 artiklan 2 kohdan mukainen, ja sitä voidaan pitää vähäisenä.

Korvaava teksti kohdassa Merkinnät

SMM:llä ”Pan de Cruz de Ciudad Real” suojatut limput esitetään kuluttajille oikean tunnistuksen varmistamiseksi seuraavasti:

Yläpuoli merkitään kahdella syvällä kohtisuoralla leikkauksella, joka on ristinmuotoinen.

Alapuolella on SMM:n tunnus tai logo, joka koostuu pienistä kuoreen tehdyistä rei’istä.

SMM:llä ”Pan de Cruz de Ciudad Real” suojatut limput toimitetaan markkinoille merkittyinä ja etiketillä varustettuina sekä pakattuina, jos voimassa oleva lainsäädäntö niin vaatii.

Eritelmän muiden kohtien sanamuodon muuttamisesta aiheutuvat seuraukset

2. Tuotteen kuvaus

Aikaisempi teksti:

”Maantieteellisen merkinnän suojan (SMM) saanut tuote ”Pan de Cruz de Ciudad Real” määritellään yhdestä yhtenäisestä ja kiinteästä kappaleesta muodostuvaksi kuperaksi vehnäleiväksi, jonka sisus on tasainen ja valkoinen. Sen kuori on sileä, ja leivän yläpuolella on kaksi syvää kohtisuoraa ristinmuotoista leikkausta, joista leipä saa nimensä, ja asianomaisen leipomon rekisteröintinumeroa vastaava koodi. Lisäksi leivän alapuolella on SMM:n tunnus tai logo.”

Korvaava teksti:

”Maantieteellisen merkinnän suojan (SMM) saanut tuote ”Pan de Cruz de Ciudad Real” määritellään yhdestä yhtenäisestä ja kiinteästä kappaleesta muodostuvaksi kuperaksi vehnäleiväksi, jonka sisus on tasainen ja valkoinen. Sen kuori on sileä, ja leivän päällä on kaksi syvää kohtisuoraa ristinmuotoista leikkausta, joista leipä saa nimensä. Lisäksi leivän alapuolella on SMM:n tunnus tai logo.”

5. Tuotantomenetelmän kuvaus

Aikaisempi teksti:

”Leikkaaminen Myös leikkaaminen suoritetaan käsin. Kun leipä on kohonnut, sen päälle tehdään kaksi kohtisuoraa leikkausta ristin muotoon. Yhdessä sen neljänneksistä on koodi, joka vastaa asianomaisen leipomon rekisteröintinumeroa. Tämä tehdään tarkoitukseen sopivalla leiman muotoisella metallisella välineellä.”

Korvaava teksti:

”Leikkaaminen Myös leikkaaminen suoritetaan käsin. Kun leipä on kohonnut, sen päälle tehdään kaksi kohtisuoraa leikkausta ristin muotoon.”

Aikaisempi teksti:

”Uuniin asettaminen Tämä vaihe suoritetaan myös käsin. Ensin leipä, jonka päälle on jo tehty leikkaus, asetetaan lapiolla uuniin asianomaisen leipomon rekisteröintinumeroa vastaava koodi ja kohtisuora ristinmuotoinen leikkaus alaspäin.”

Korvaava teksti:

”Uuniin asettaminen Tämä vaihe suoritetaan myös käsin. Ensin leipä, jonka päälle on jo tehty leikkaus, asetetaan lapiolla uuniin kohtisuora ristinmuotoinen leikkaus alaspäin.”

Aikaisempi teksti:

”Uunista poistaminen Leipä otetaan pois uunista samalla lapiolla ja se asetetaan puulankuilla varustetuille vaunuille tuulettumaan ja jäähtymään. Kun limput ovat jäähtyneet, ne merkitään käsin tämän eritelmän 8 kohdan mukaisesti. Ne ovat nyt valmiita markkinoille saatettaviksi.”

Korvaava teksti:

”Uunista poistaminen Leipä otetaan pois uunista samalla lapiolla ja se asetetaan puulankuilla varustetuille vaunuille tuulettumaan ja jäähtymään.”

Kohta 7 päivitetään vastaavasti.

Valvontaelin

Aikaisempi teksti:

”Valvontaelimenä toimii seuraava tarkastuslaitos: ECOAGROCONTROL, S.L. Carlos VII 9 13630 – Socuéllamos (C.Real) Puhelin: 926 532 628 917450014 Kastilia-La Manchan itsehallintoalue on hyväksynyt tämän elimen, ja se täyttää standardin UNE-EN 45011 vaatimukset.”

Korvaava teksti

”Valvontaelimenä toimii seuraava tarkastuslaitos: CERTIFOOD C/CRISTOBAL BORDIU, 35. 4o PLANTA. OFIC. 415, 28003, MADRID, ESPAÑA Puhelin: +34 917450014 Kastilia-La Manchan itsehallintoalue on hyväksynyt tämän elimen, ja se täyttää standardin UNE-EN 45011 vaatimukset.”

Eritelmän muutosehdotus vaikuttaa yhtenäisen asiakirjan seuraavien kohtien sanamuotoon.

3.2 Kuvaus 1 kohdassa nimetystä tuotteesta

Aikaisempi teksti:

”Maantieteellisen merkinnän suojan (SMM) saanut tuote ”Pan de Cruz de Ciudad Real” määritellään yhdestä yhtenäisestä ja kiinteästä kappaleesta muodostuvaksi kuperaksi vehnäleiväksi, jonka sisus on tasainen ja valkoinen. Sen kuori on sileä, ja leivän yläpuolella on kaksi syvää kohtisuoraa ristinmuotoista leikkausta, joista leipä saa nimensä, ja asianomaisen leipomon rekisteröintinumeroa vastaava koodi. Lisäksi leivän alapuolella on SMM:n tunnus tai logo.”

Korvaava teksti:

”Maantieteellisen merkinnän suojan (SMM) saanut tuote ”Pan de Cruz de Ciudad Real” määritellään yhdestä yhtenäisestä ja kiinteästä kappaleesta muodostuvaksi kuperaksi vehnäleiväksi, jonka sisus on tasainen ja valkoinen. Sen kuori on sileä, ja leivän päällä on kaksi syvää kohtisuoraa ristinmuotoista leikkausta, joista leipä saa nimensä. Lisäksi leivän alapuolella on SMM:n tunnus tai logo.”

3.7 Merkintöjä koskevat erityiset säännöt

Aikaisempi teksti:

”Kyseisellä maantieteellisellä merkinnällä suojatut leivät merkitään ja varustetaan etiketillä oikean tunnistuksen varmistamiseksi seuraavasti: Yläpuoli merkitään kahdella syvällä kohtisuoralla leikkauksella, joka on ristinmuotoinen. Yhdessä sen neljänneksistä on koodi, joka vastaa asianomaisen leipomon rekisteröintinumeroa, ja toisessa neljänneksessä on elintarvikekäyttöä ilmaiseva etiketti, joka sisältää SMM:n ”Pan de Cruz de Ciudad Real” tunnuskuvion, SMM:n eurooppalaisen tunnuskuvion, leipää koskevan yksittäisen valvontakoodin ja tarkastuslaitoksen tunnisteen. Alapuolella on SMM:n tunnus tai logo, joka koostuu pienistä kuoreen tehdyistä rei’istä.”

Korvaava teksti:

”Kyseisellä maantieteellisellä merkinnällä suojatut leivät merkitään ja varustetaan etiketillä oikean tunnistuksen varmistamiseksi seuraavasti: Yläpuoli merkitään kahdella syvällä kohtisuoralla leikkauksella, joka on ristinmuotoinen. Alapuolella on SMM:n tunnus tai logo, joka koostuu pienistä kuoreen tehdyistä rei’istä.”

Yhtenäistä asiakirjaa (lukuun ottamatta kohtia 5.1, 5.2 ja 5.3) on mukautettu komission täytäntöönpanoasetuksen (EU) N:o 668/2014 liitteeseen I, minkä seurauksena sanamuotoa on muutettu. Maantieteellistä aluetta, erityisyyttä ja syysuhdetta koskevia kuvauksia ei ole muutettu.

Aikaisempi teksti:

”5.1 Maantieteellisen alueen erityisyys Maantieteelliseen alueen lämpötiloja ja kosteutta koskevat ilmasto-olosuhteet mahdollistavat sen, että kohoaminen tapahtuu yleensä huoneenlämmössä, kun kohoamiseen käytetyn tilan lämpötila on 26–30 °C ja ilman suhteellinen kosteus 40–45 %. ”Pan de Cruz de Ciudad Realin” käsityönä tapahtuvan kuuluisan valmistuksen erityispiirteet ovat seuraavat. Muotoileminen ja leikkaaminen tehdään käsin. Myös yläpuolelle tehtävä ristinmuotoinen leikkaus ja alapuolen merkintään tehtävät reiät tehdään käsin. Sitten leivän annetaan seistä 10–15 minuuttia, minkä jälkeen se viedään uuniin ristinmuotoinen leikkaus alaspäin. 5.2 Tuotteen erityisyys Leipä on yhtenäinen ja tiivis limppu, sen kuori on tasainen, pehmeä ja paksu, leivän sisus on kova ja valkoinen, siinä on voimakas viljan aromi ja maku on suussa miellyttävä ja hieman makea. 5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM) Valmistusmenetelmä on muotoutunut vuosisatoja kestäneen leipomoperinteen aikana. Erityisen ja suurelta osin käsityönä tapahtuvan valmistusmenetelmän tärkein ominaisuus on ristinmuotoinen leikkaus ja leivän vieminen uuniin, joiden ansiosta leivän kuori ei halkea paistamisen aikana. Samalla tavoin kohoamisprosessi toteutetaan ottamalla huomioon alueen kosteusolosuhteet ja lämpötila, jolloin leipään muodostuu ohut kuori. Tällä menetelmällä valmistuu ainutlaatuinen leipä, jolla on 5.2 kohdassa mainitut ominaispiirteet.”

Korvaava teksti:

”Maantieteelliseen alueen lämpötiloja ja kosteutta koskevat ilmasto-olosuhteet mahdollistavat sen, että kohoaminen tapahtuu yleensä huoneenlämmössä, kun kohoamiseen käytetyn tilan lämpötila on 26–30 °C ja ilman suhteellinen kosteus 40–45 prosenttia. ”Pan de Cruz de Ciudad Realin” käsityönä tapahtuvan kuuluisan valmistuksen erityispiirteet ovat seuraavat: Muotoileminen ja leikkaaminen tehdään käsin. Myös päälle tehtävä ristinmuotoinen leikkaus ja alapuolen merkintään tehtävät reiät tehdään käsin. Sitten leivän annetaan seistä 10–15 minuuttia, minkä jälkeen se viedään uuniin ristinmuotoinen leikkaus alaspäin. Erityisen ja suurelta osin käsityönä tapahtuvan valmistusmenetelmän tärkein ominaisuus on ristinmuotoinen leikkaus ja leivän vieminen uuniin, joiden ansiosta leivän kuori ei halkea paistamisen aikana. Näin leivästä tulee yhtenäinen ja tiivis, sen kuoresta tasainen, pehmeä ja paksu ja leivän sisuksesta kiinteä ja valkoinen. Siinä on voimakas viljan aromi ja maku on suussa miellyttävä ja hieman makea.”

6. Päivitetty tuote-eritelmä (vain SAN ja SMM)

http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_IGP_PdeCMod_20160509_II.pdf

YHTENÄINEN ASIAKIRJA

”PAN DE CRUZ DE CIUDAD REAL”

EU-nro: PGI-ES-2210-13.1.2017

SAN ( ) SMM ( X )

1. Nimi

”Pan de Cruz de Ciudad Real”

2. Jäsenvaltio tai kolmas maa

Espanja

3. Maataloustuotteen tai elintarvikkeen kuvaus

3.1 Tuotelaji

Luokka 2.3. Leipomo-, konditoria-, makeis- ja keksituotteet

3.2 Kuvaus 1 kohdassa nimetystä tuotteesta

Maantieteellisen merkinnän suojan (SMM) saanut tuote ”Pan de Cruz de Ciudad Real” määritellään yhdestä yhtenäisestä ja kiinteästä kappaleesta muodostuvaksi kuperaksi vehnäleiväksi, jonka sisus on tasainen ja valkoinen. Sen kuori on sileä, ja leivän päällä on kaksi syvää kohtisuoraa ristinmuotoista leikkausta, joista leipä saa nimensä. Lisäksi leivän alapuolella on SMM:n tunnus tai logo.

Leivän erityisominaisuudet ovat seuraavat:

Leipä saadaan ja valmistetaan vehnäjauhosta valmistetusta jäykästä taikinasta. Jauhon W-arvo on 140–200 ja P/L-arvo 0,5–1,0.

Leipä on muodoltaan pyöreä ja litteä, ja siinä on kuori.

Kuori on 1–2 millimetrin paksuinen, pehmeä ja rapea. Sen väri vaihtelee kullanvärisestä vaaleaan kastanjanruskeaan ja se maistuu paahdetulta vehnältä.

Sisus on väriltään valkea, se on pehmeä, kuohkea ja tasainen eikä siinä ole koloja. Se muistuttaa puuvillaa.

Leivän aistinvaraiset ominaisuudet: sisuksessa on voimakas viljojen aromi, suussa maku on miellyttävä ja hieman makea, kuori on suussa pehmeää ja rapeaa ja maku muistuttaa paahdettua viljaa. Tavanomaisissa säilytysolosuhteissa ”Pan de Cruz de Ciudad Real” säilyy käyttökelpoisena 6–7 päivää.

Leivässä ei ole homeita, poikkeavia jäännöksiä eikä muita vieraita aineksia.

Sisuksen enimmäiskosteus on 30 prosenttia ja limpun happamuus pH 5–7.

Esillepano on seuraava: suuri leipä (750–850 g), pieni leipä (550–650 g), Libreta (310–410 g) ja Panecillo de cruz (115–135 g).

3.3 Rehu (ainoastaan eläinperäiset tuotteet) ja raaka-aineet (ainoastaan jalostetut tuotteet)

Vehnäjauho, jonka W-arvo on 140–200 ja P/L-arvo 0,5–1,0.

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

SMM-merkinnällä ”Pan de Cruz de Ciudad Real” suojattujen leipien valmistuksessa käytetään ainoastaan vehnäjauhoa, vettä, suolaa, hiivaa sekä sallittuja makua parantavia ja lisäaineita. Jauhon W-arvon on oltava 140–200 ja P/L-arvon 0,5–1,0.

Keskimääräinen muuntosuhde on 110–125 kg leipää 100 jauhokiloa kohti limppujen painosta riippuen.

Maantieteellisellä merkinnällä ”Pan de Cruz de Ciudad Real” suojatun leivän valmistusprosessissa on käytävä läpi seuraavassa esitetyt vaiheet:

1. Vaivaaminen

Vaivaaminen suoritetaan mekaanisessa vaivauskoneessa niin kauan, että taikina on tasakoosteinen, toisin sanoen 20–30 minuuttia, käytetystä vaivauskoneesta riippuen. Vaivaamisessa on pyrittävä siihen, että taikinan tullessa ulos sen lämpötila on enintään 24–25 °C.

2. Puhdistus tai alustus

Vaihe suoritetaan alustuslaitteella, mieluiten säleiköllä varustetulla, peräkkäisin vedoin, kunnes saadaan hienoa ja taipuisaa taikinaa.

3. Punnitseminen

Koska kyseessä on käsityönä valmistettava leipä, se punnitaan volumetrisellä punnituskoneella, sähköpunnituslaitteella tai tilassa jakavalla laitteella. Erilaisten limppujen saamiseksi taikinan painot, jotka ilmaistaan grammoina, ovat seuraavat: suuri leipä 900–1 000 g, pieni leipä 660–760 g, Libreta 370–470 g ja Panecillo de cruz 150–180 g.

4. Muotoileminen

Muotoileminen suoritetaan käsin. Taikinapalaa pyöritetään käsillä, kunnes saadaan kartion muotoinen pallo. Mitään jäännöstä ei saa tarttua taikinaan. Seuraavaksi taikina litistetään ympyräksi ja laajennetaan. Laajentamisessa ympyrä suurennetaan, mutta reunat ohennetaan ja keskus jätetään korkeammaksi.

5. Kohoaminen

Kun leipä on muotoiltu, se asetetaan pellavalla tai sen kaltaisella kankaalla peitetyille levyille, jolloin kohoaminen alkaa huoneenlämmössä ja leipään muodostuu ohut kuori. Kohoamiseen käytettävän tilan oikea lämpötila on 26–30 °C ja ilman suhteellinen kosteus 40–45 prosenttia. Kohoamisaika vaihtelee ympäristön lämpötilasta riippuen yhdestä tunnista ja 20 minuutista kahteen tuntiin ja 20 minuuttiin.

6. Leikkaaminen

Myös leikkaaminen suoritetaan käsin. Kun leipä on kohonnut, sen päälle tehdään kaksi kohtisuoraa leikkausta ristin muotoon. Tämän jälkeen leivän toinen puoli tai sen alapuoli merkitään SMM:ää ”Pan de Cruz de Ciudad Real” ilmaisevalla tunnuskuviolla. Tunnuskuvion läpimitta on suuressa ja pienessä leivässä kuusi senttimetriä ja Libretassa ja Pancillo de cruzissa neljä senttimetriä. Tämän jälkeen kappale jätetään seisomaan 10–15 minuutiksi, jotta leikkauksesta tulee kuoren muotoutumisen avulla yhtenäinen.

7. Uuniin asettaminen

Leipä asetetaan uuniin manuaalisesti lapiolla yläpuoli alaspäin.

8. Paistaminen tai kypsentäminen

Leipä paistetaan uunissa, jonka seinät ja pohja ovat tulenkestävää materiaalia. Paistoaika on yhteensä 30–50 minuuttia. Uunin lämpötilan on oltava 250 °C ensimmäisten 15 minuutin ajan, minkä jälkeen lämpötila on laskettava 200 °C:seen jäljellä oleviksi 15–35 minuutiksi.

9. Uunista poistaminen

Leipä otetaan pois uunista lapiolla, ja se asetetaan puulankuilla varustetuille vaunuille tuulettumaan ja jäähtymään. Kun limput ovat jäähtyneet, ne ovat valmiita jakeluun.

Enimmäiskosteus on 30 prosenttia ja limpun happamuus pH 5–7.

3.5 Tuotteen, johon rekisteröity nimi viittaa, leikkaamista, hiomista ja pakkaamista koskevat erityiset säännöt

—

3.6 Tuotteen, johon rekisteröity nimi viittaa, merkintöjä koskevat erityissäännöt

Kyseisellä maantieteellisellä merkinnällä suojatut leivät merkitään ja varustetaan etiketillä oikean tunnistuksen varmistamiseksi seuraavasti:

Yläpuoli merkitään kahdella syvällä kohtisuoralla leikkauksella, joka on ristinmuotoinen.

Alapuolella on SMM:n tunnus tai logo, joka koostuu pienistä kuoreen tehdyistä rei’istä.

4. Maantieteellisen alueen tarkka rajaus

Suojatulla maantieteellisellä merkinnällä ”Pan de Cruz de Ciudad Real” suojatun leivän valmistusalue ulottuu kaikkiin Ciudad Realin maakunnan kuntiin.

5. Yhteys maantieteelliseen alkuperään

Maantieteellisen alueen lämpötiloja ja kosteutta koskevat ilmasto-olosuhteet mahdollistavat sen, että kohoaminen tapahtuu yleensä huoneenlämmössä, kun kohoamiseen käytetyn tilan lämpötila on 26–30 °C ja ilman suhteellinen kosteus 40–45 prosenttia.

”Pan de Cruz de Ciudad Realin” käsityönä tapahtuvan kuuluisan valmistuksen erityispiirteet ovat seuraavat:

Muotoileminen ja leikkaaminen tehdään käsin. Myös yläpuolelle tehtävä ristinmuotoinen leikkaus ja alapuolen merkintään tehtävät reiät tehdään käsin. Sitten leivän annetaan seistä 10–15 minuuttia, minkä jälkeen se viedään uuniin ristinmuotoinen leikkaus alaspäin.

Erityisen ja suurelta osin käsityönä tapahtuvan valmistusmenetelmän tärkein ominaisuus on ristinmuotoinen leikkaus ja leivän vieminen uuniin, joiden ansiosta leivän kuori ei halkea paistamisen aikana. Näin leivästä tulee yhtenäinen ja tiivis, sen kuoresta tasainen, pehmeä ja paksu ja leivän sisuksesta kiinteä ja valkoinen. Siinä on voimakas viljan aromi ja maku on suussa miellyttävä ja hieman makea.

Eritelmän julkaisutiedot

(tämän asetuksen 6 artiklan 1 kohdan toinen alakohta)

http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_IGP_PdeCMod_20160509_II.pdf

(1) EUVL L 179, 19.6.2014, s. 17.

(2) EUVL L 343, 14.12.2012, s. 1.